נספח צבאי (ישראל)

נספח צבאי (ראשי תיבות: נספ"צ) בישראל הוא קצין צה"ל, המשמש כדיפלומט צבאי מטעם מדינת ישראל במספר שגרירויות ישראל בעולם.

לתפקיד הנספח קיימים שני סוגים, דומים אבל שונים – נספח צה"ל ונספח הגנה. הבדלי התפקידים הם בעיקר בתחומי האחריות של הנספח. נספח צה"ל אחראי על כל התחומים הקשורים לצה"ל, בעוד נספח הגנה אחראי בנוסף לתחומים אלו, גם על תחומי משרד הביטחון. חלק מהנספחים ממלאים את שני התפקידים בו זמנית. כמו כן, ישנם נספחים מדלגים, כלומר, קציני צה"ל במילואים, שמתגוררים בישראל ומגיעים בהתאם לנדרש למדינות שעליהן הם אמונים.

לכל נספח או נספחת ישראלים הנשלחים מחוץ לישראל, יש נספח או נספחת מהמדינה אליה הגיעו שנמצאים בישראל.

 היסטוריה 
תפקיד הנספח הצבאי היה קיים כבר משנת 1948, אז היו שניים בלבד - ברוסיה ובארצות הברית.

בשנת 1949 חתם סגן הרמטכ"ל מרדכי מקלף על מסמך "פקודות קבע לנספחים צבאיים", אשר הגדירו את תפקיד הנספח כדלהלן: "לייצג את משרד הביטחון וצבא ההגנה לישראל בפני השלטונות הצבאיים ובפני הנספחים הצבאיים מארצות אחרות. לשמש יועץ לנציג [שגריר או ראש הנציגות הישראלית באותה מדינה] בכל העניינים הצבאיים ולשמש כעוזרו הצבאי". כמו כן, נקבע כי הנספח הצבאי הוא מפקדם הישיר של חיילי צה"ל, בסדיר ובמילואים, הנמצאים באותה המדינה.

 מהות התפקיד 
תפקידו של הנספח הוא לאתר מרחבים לשיתופי פעולה עם המדינות אשר עליהן הוא אמון. שיתוף הפעולה בא לידי ביטוי במספר היבטים מרכזיים: בניין הכוח, מרחבי הלגיטימציה וההשפעה ויצירת מרחב פעולה לצה"ל ולמדינה. בנושא בניין הכוח עוסק הנספח בעיקר בנושאים של אימון משותף עם צבאות של מדינות זרות, שיתופי ידע, אמל"ח ויכולות.

חשיבות גדולה נודעה לתפקיד הנספח בארצות הברית, לאור קיומם של היחסים הצבאיים המיוחדים ורבי-השנים בין ישראל למעצמה, ולכן מאז שנות ה-80 של המאה ה-20 מתמנה לתפקיד קצין בדרגת אלוף, האלוף היחיד בצה"ל שאיננו חבר פורום מטכ"ל. בעבר, נהוג היה למנות לתפקיד אלוף שאיננו בתפקיד ראשון, אולם בשנים האחרונות השתנה נוהג זה. נספחות צה"ל בארצות הברית כוללת גם מספר נספחים המתמקצעים בתחומים שונים (אוויר, יבשה, ים, ומודיעין). נספחים אלה הם קצינים בדרגת אלוף-משנה.

 הכשרה לתפקיד 
ככלל, כל קצין צה"ל בעל רקע פיקודי, שהגיע לדרגה בכירה, יכול להתמנות לנספח צבאי.

המתקבלים לתפקיד עוברים קורס הכנה לתפקיד האורך בין חודשיים לשלושה חודשים בבית הספר לדיפלומטיה צבאית בחטיבה לקשרי חוץ, החטיבה האחראית על כל הקשרים המתנהלים מול צבאות זרים, ובו לומדים הנספחים לעתיד על עולם קשרי החוץ והדיפלומטיה הצבאית. כמו כן, הם עוברים הכשרה הכוללת לימודי שפה, לימודים עיוניים על ההיסטוריה של מדינת היעד ועל ההיסטוריה של שיתוף הפעולה מול מערכת הביטחון הישראלית, על חלקיה השונים והמגוונים. הם גם מבקרים במדינת היעד לפחות פעם אחת לפני תחילת תפקידם, ואף עוברים הדרכה של נימוסים והליכות, מטעם משרד החוץ.

 רשימת הנספחים 
20 נספחי צה"ל מכהנים כיום ברחבי העולם, כאשר משך כהונתם בתפקיד הוא כשלוש שנים.
מקום מושבנספח צבאימהות התפקידבעלי תפקיד נוספיםקנברהאל"ם (מיל') סאפי עמאשהנספח הגנה באוסטרליהרומאאל"ם טל מסטנספח הגנה באיטליה ואחראי גם על שיתופי הפעולה עם המדינות שווייץ, קרואטיה וסרביהוושינגטון די. סי.תא"ל אסף ורדי (ממלא מקום)נספח הגנה בארצות הבריתנספח אוויר – תא"ל אסף ורדי (חיה"א)
נספח יבשה – אל"ם אייל שוימר (ז"י)
נספח ימי – אל"ם רועי סלע (חה"י)
נספח מודיעין – אל"ם ג' (חמ"ן)
נספח מו"פ – אל"ם ערן גרנית (מפא"ת)
סגן נספח אוויר – סא"ל חגי וולף (חיה"א)
סגן נספח מו"פ – סא"ל אושרית אנגל (מפא"ת)
קצין הקישור לפיקוד הסיוע הביטחוני (USASAC) – סא"ל שי שול (חיל הרפואה)
קצין הקישור לפיקוד האימונים וההדרכה (TRADOC) – סא"ל ל' (ז"י)
קצין הקישור ללשכת המשמר הלאומי (NGB) – סא"ל שחר בן סמיאן (פקע"ר)בריסלאל"ם משה טטרושוילינספח הגנה לנאט"ו, לאיחוד האירופי ולמדינות הולנד, בלגיה ולוקסמבורגברזיליהאל"ם אורי רוןנספח צה"ל בברזיל
ואחראי גם על שיתופי הפעולה עם המדינות אורוגוואי ופרוברליןאל"ם אבירן לררנספח צה"ל בגרמניהסיאולאל"ם יריב בן עזראנספח צה"ל בדרום קוריאהניו דלהיאל"ם אביחי זפרנינספח הגנה בהודו ואחראי גם על שיתופי הפעולה עם נפאללונדוןאל"ם יואב שנינספח צה"ל בבריטניה ואחראי גם על שיתופי הפעולה עם אירלנדבייג'ינגאל"ם אלעד שושןנספח הגנה בסיןאתונהאל"ם טל וולנברגנספח הגנה ביוון ואחראי גם על שיתופי הפעולה עם קפריסין ובולגריהאפריקהאל"ם (מיל') אביעזר סגלנספח מדלג ביבשת אפריקה.
מדינות ליבה: אתיופיה, קניה, אוגנדה, טנזניה, רואנדה, ניגריה, גאנה וזמביהסינגפורתא"ל אמיר אבשטייןנספחי צה"ל בסינגפורסגן נספח ההגנה ונציג מפא"ת – סא"ל שי בנג'וורשהאל"ם ראאד אבו חמדאןנספח צה"ל בפולין ואחראי גם על שיתופי הפעולה עם המדינות בולגריה, הונגריה, צ'כיה וסלובקיההלסינקיסא"ל רועי הורוביץנספח צה"ל בפינלנדמנילהרז שבתאינספח הגנה בפיליפיניםבואנוס איירסאל"ם עמית גיאנספח הגנה בארגנטינהפריזאל"ם שגיא פינקנספח הגנה בצרפתאוטווהאל"ם אילן אורנספח צה"ל בקנדהמוסקבהאל"ם יגאל שפוצ'ניקנספח הגנה ברוסיה
ואחראי גם על שיתופי הפעולה עם המדינות סרביה וקזחסטןמרקשאל"ם שרון איטחנספח הגנה במרוקו

 קישורים חיצוניים 

 דיפלומטיה צבאית, "בין הקטבים", גיליון 24–25, צה"ל, מרץ 2020
 רואים עולם, בטאון חיל האוויר, גיליון 154 (255), רן רוזנברג ואסף ולדן, 1 בדצמבר 2003



 הערות שוליים 

*
קטגוריה:אגף התכנון